Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: mértékû terhelését kívánja meg. A magyar környezetpolitika a fenntartható fejlõdést elõsegítõ — a környezet védelmének általános szabályairól szóló 1995. évi LIII. törvényben rögzített — elveit és céljait a hulladékkal kapcsolatban a hulladékgazdálkodásról szóló 2000. évi XLIII. törvény (a továbbiakban: Hgt.) határozza meg. A természeti
Paragraph Index: 441

mértékû terhelését kívánja meg. A magyar környezetpolitika a fenntartható fejlõdést elõsegítõ — a környezet védelmének általános szabályairól szóló 1995. évi LIII. törvényben rögzített — elveit és céljait a hulladékkal kapcsolatban a hulladékgazdálkodásról szóló 2000. évi XLIII. törvény (a továbbiakban: Hgt.) határozza meg. A természeti erõforrások fenntartható használata érdekében támogatja a hulladékképzõdés megelõzését biztosító anyag- és energiatakarékos, hulladékszegény technológiák alkalmazását, a veszélytelenebb, kisebb kockázatot jelentõ hulladékot eredményezõ anyagfelhasználást, másodsorban a képzõdõ hulladék anyag- és energiatartalmának minél teljesebb hasznosítását, végül a nem hasznosuló hulladék környezetveszélyeztetést és egészségi kockázatot kizáró ártalmatlanítását, ezen belül a környezetet hosszú távon is terhelõ, hasznos területeket igénybe vevõ hulladéklerakás minimalizálását. A hulladékgazdálkodás célrendszere: A célok elérése érdekében a Hgt. 33. §-a — összhangban az Európai Közösség hulladékra vonatkozó irányelveivel — a Nemzeti Környezetvédelmi Program részeként Országos Hulladékgazdálkodási Terv (a továbbiakban: OHT) kidolgozását írja elõ, amelyet az Országgyûlés fogad el. Az OHT elfogadását 270 nappal követõen a Környezetvédelmi Felügyelõségek irányításával a területi tervezési statisztikai (nagy)régiókra kiterjedõ területi hulladékgazdálkodási terveknek kell készülniük, amelyeket a környezetvédelemért felelõs miniszter rendeletben hirdet ki. A területi tervek kihirdetését 270 nappal követõen a települési önkormányzatok kötelesek helyi hulladékgazdálkodási tervet készíteni, és azt helyi rendeletben kihirdetni. Az átfogó tervezési rendszert megalapozó elsõ Országos Hulladékgazdálkodási Terv a hulladékgazdálkodás célrendszerének megfelelõen elemzi a magyarországi hulladékképzõdés és kezelés mai helyzetét, meghatározza az NKP tervezési periódusához igazodóan a 2003—2008 között elérendõ célokat, valamint a célok elérését biztosító intézkedéseket és programokat. Ezek keretében kijelöli a feladatokat mind a különbözõ hulladéktípusokra, mind az egyes gazdasági szektorokra vonatkozóan, illetve meghatározza a feladatok megosztását a hatósági, közigazgatási szervezetek, az önkormányzatok, a társadalmi és gazdasági szervezetek, valamint az ipar, a kereskedelem, a mezõgazdaság és a szolgáltatások területén mûködõk között. Az OHT célkitûzéseinek és intézkedéseinek meghatározásánál fokozott figyelemmel van az Európai Unióhoz történõ csatlakozásból adódó kötelezettségekre, az Európai Közösség integrált hulladékgazdálkodási politikájához történõ igazodásra, a már harmonizált vagy késõbb harmonizálandó vonatkozó közösségi jogi szabályozás tartalmára, illetõleg a „Környezet 2010: A jövõnk a mi választásunk” címû, az Európai Közösség 6. Környezetvédelmi Akcióprogramjára. Az OHT megvalósításával megoldandó, illetve kezelendõ fõbb feladatok: — csökkenteni kell a mind abszolút mértékben, mind a termelési értékhez viszonyítottan magas hulladékképzõdési arányt; — emelni kell a legtöbb hulladékfajtánál alacsony hasznosítási arányt, ösztönözni kell a takarékos anyag- és energiagazdálkodást; — meg kell oldani a nagy mennyiségben tárolt hulladék nyersanyagkénti felhasználását; — minimalizálni kell a lerakással történõ ártalmatlanítás igen magas arányát; — növelni kell a számos esetben nem megfelelõ hulladékkezelés színvonalát és biztonságát, mérsékelni kell az egészségügyi és környezeti veszélyeztetés, illetve kockázat mértékét; — fokozatosan fel kell számolni az elmúlt évtizedekben kialakult, nem megfelelõ hulladékelhelyezésbõl származó veszélyeztetõ forrásokat és szennyezett területeket; — növelni kell az elvek és szabályok betartásának, a környezettudatos és jogkövetõ magatartásnak a mértékét; — teljessé kell tenni az egyes területeken hiányos szabályozási rendszert, növelni kell a szemléletformálás és a szakmai útmutatási eszközök alkalmazásának hatékonyságát; — erõsíteni kell a hatósági jogérvényesítés személyi, szakmai és intézményi feltételrendszerét; — fejleszteni kell a hulladék monitoring (nyilvántartás, statisztikai adatszolgáltatás, mérésellenõrzés) eszközrendszerét, különös tekintettel az adatok megbízhatóságára; — piackonform gazdasági szabályozókkal kell ösztönözni a fenntartható fejlõdés elvének megfelelõ, hosszú távon elõnyös megoldásokat, a korszerû, komplex hulladékgazdálkodási rendszerek kiépülését, különös tekintettel a hasznosításra; — ösztönözni kell a hulladékgazdálkodási célok elérését segítõ kutatást és mûszaki fejlesztést; — erõsíteni kell az állami és a magánszféra közötti együttmûködést, támogatni kell a helyi, illetve helyi közös- Hulladékképzõdés megelõzése, keletkezõ hulladékok veszélyességének csökkentése Újrahasználat, hasznosítás Biztonságos ártalmatlanítás 2002/154. szám ségi kezdeményezéseket, különös tekintettel a hulladék elkülönített gyûjtésére és hasznosítására; — hatékonyabbá kell tenni az oktatási, nevelési, szemléletformálási tevékenységet.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes